ልማቱን ለማስቀጠል ዘላቂ ሰላም ያስፈልጋል- የቻይና አምባሳደር
በኢትዮጵያ የተፈጠረውን ዘላቂ ልማት ለማስቀጠል ዘላቂ ሰላም ማረጋጋጥ እንደሚያስፈልግ በኢትዮጵያ የቻይና አምባሳደር ገለጹ፡፡የኢትዮ-ቻይና የቱሪዝም ትብብር ውይይት በተደረገበት ዕለት ኢትዮጵያ ያላትን ዕምቅ የቱሪዝም ኢንዱስትሪውን ወደላቀ ደረጃ ለማድረስ ብሎም የሀገሪቱን ሕዳሴ እውን ለማድረግ እዲቻል በሀገሪቱ ያለው ሰላምና መረጋጋት አስተማማኝነቱን ጠብቆ ሊቀጥል ይገባዋል ብለዋል፡፡አምባሳደር ሊፋን አያይዘውም መንግስት ሁከት የተፈጠረባቸውን አካባቢዎች ማረጋጋት እንደሚችል ያላቸውን ተስፋ ገልጸዋል፡፡አገሪቱ እያስመዘገበችው ላለው ዕድገት መሰረት የሆነውን ሰላም ለማስቀጠል ሁሉም ዜጎች የሚጠበቅባቸውን ኃላፊነት መወጣት እንዳለባቸውም አምበሳሳደሩ አክለው ገልጸዋል፡፡ኢትዮጵያ ከ20 ዓመታት ወዲህ የገነባችው የመሰረተ ልማት፣ የኢትዮጵያ አየር መንገድ፣ አስተማማኝ ሰላምና መረጋጋት በኢንቨስትመንት ዘርፍ ለሚሰማሩ የቻይና ባለሐብቶች ምቹ ሁኔታዎችን እንደሚፈጥርና ውጤታማ ለመሆን እንደሚያስችል አምባሳደሩ ገልፀዋል፡፡የወጣቶችን ተጠቃሚነት በሚፈለገው ደረጃ በማረጋገጥ ችግሮችን መፍታት እንደሚቻል አስተያየታቸውን ሰንዝረዋል፡፡ኢትዮጵያ የራሷን ሰላምና መረጋጋት አስከብራ አፍሪካና በሌሎች የዓልም ክፍሎች ሰላምና ለማሰከብር የምረታደርገውን ባላት ሰላምና መረጋጋት እየፈጠረችው ያለውን አስተዋጽኦ ከፍተኛ ድርሻ እንዳላትም መስክረዋል፡፡የቻይና መንግስት በሀገሪቱ ችግሩን ለማረጋጋት ቢደረገው ጥረት ለማገዝ ዝግጁ መሆኑንም አምባሳደር ሊፋን መግለጻቸውን ዋልታ ኢንፎርሜሽን ማዕከል ዘግቧል፡፡